[bookmark: _GoBack]Poznámky k účtovnej závierke za mikro účtovnú jednotku k 31.12.2025

Poznámky Úč MÚJ 3 - 01 		IČO 42297524  	DIČ 2024058828



Čl. I
Všeobecné údaje

(1) Názov právnickej osoby a jej sídlo:

Pozemkové spoločenstvo Urbariát Dobrá Voda, Dobrá Voda 121, 919 54  Dobrá Voda 


(2) Údaje o konsolidovanom celku, a to: 
a) obchodné meno a sídlo konsolidujúcej účtovnej jednotky, ktorá zostavuje konsolidovanú účtovnú závierku za tú skupinu účtovných jednotiek konsolidovaného celku, ktorého súčasťou je aj účtovná jednotka; uvádza sa aj obchodné meno a sídlo účtovnej jednotky, ktorá je bezprostredne konsolidujúcou účtovnou jednotkou, 
b) údaj, či účtovná jednotka je materskou účtovnou jednotkou a údaj, či je oslobodená od povinnosti zostaviť konsolidovanú účtovnú závierku a konsolidovanú výročnú správu podľa § 22 zákona, pričom sa uvádzajú 
1. pri oslobodení podľa § 22 ods. 8 zákona obchodné meno a sídlo materskej účtovnej jednotky zostavujúcej konsolidovanú účtovnú závierku podľa osobitných predpisov,4) 
2. pri oslobodení podľa § 22 ods. 12 zákona obchodné meno a sídlo dcérskych účtovných jednotiek. 

4) Nariadenie Európskeho parlamentu a Rady (ES) č. 1606/2002 z 19. júla 2002 o uplatňovaní medzinárodných účtovných noriem (Mimoriadne vydanie Ú. v. EÚ, kap. 13/zv. 29) v znení nariadenia Európskeho parlamentu a Rady (ES) č. 297/2008 z 11. marca 2008 (Ú. v. EÚ L 97, 9. 4. 2008). 
Nariadenie Komisie (ES) č. 1126/2008 z 3. novembra 2008, ktorým sa v súlade s nariadením Európskeho parlamentu a Rady (ES) č. 1606/2002 prijímajú určité medzinárodné účtovné štandardy (Ú. v. EÚ L 320, 29. 11. 2008) v platnom znení. 

Účtovná jednotka nie je súčasťou konsolidovaného celku.


(3) Priemerný prepočítaný počet zamestnancov:

V roku 2025 ani v predchádzajúcich rokoch účtovná jednotka nemala žiadnych zamestnancov na trvalý pracovný pomer. Boli uzatvorené tri dohody o vykonaní práce M. Očenášková v sume 1 000,00 eur a J. Danko v sume 750,00 eur a 1 000,00 eur.


Čl. II
Informácie o prijatých postupoch
(1) Informácia, či je účtovná závierka zostavená za splnenia predpokladu, že účtovná jednotka bude nepretržite pokračovať vo svojej činnosti. 

Účtovná závierka je zostavená za predpokladu nepretržitej činnosti mikro účtovnej jednotky v zmysle § 2 ods. 5 a ods. 6 zákona č. 431/2002 Z. z. o účtovníctve. Pozemkové spoločenstvo vedie podvojné účtovníctvo v súlade s § 2 zákona č. 431/2002 Z. z. o účtovníctve a Opatrenia MF SR č. 23 054/2002-92, ktorým sa ustanovujú podrobnosti o postupoch účtovania a rámcovej účtovej osnove pre podnikateľov účtujúcich v sústave podvojného účtovníctva v znení neskorších predpisov.


(2) Spôsob oceňovania jednotlivých položiek majetku a záväzkov, a to 
a) dlhodobého nehmotného majetku, dlhodobého hmotného majetku a dlhodobého finančného majetku, 
b) zásob obstaraných kúpou, zásob vytvorených vlastnou činnosťou, 
c) pohľadávok
d) krátkodobého finančného majetku, 
e) záväzkov vrátane rezerv, dlhopisov, pôžičiek a úverov, 
f) derivátových operácií. 

Jednotlivé zložky majetku a záväzkov sú oceňované v súlade s § 25 zákona č. 431/2002 Z. z. o účtovníctve v znení neskorších predpisov, a to menovitou hodnotou – peňažné prostriedky, pohľadávky a záväzky pri ich vzniku.

(3) Spôsob zostavenia odpisového plánu pre jednotlivé druhy dlhodobého hmotného majetku a dlhodobého nehmotného majetku, pričom sa uvádza doba odpisovania, použité sadzby odpisov a odpisové metódy pri určení odpisov. 

Účtovná jednotka nevlastní žiadny dlhodobý hmotný majetok a dlhodobý nehmotný  majetok. 
Odpisový plán nezostavovala.


 (4) Zmeny účtovných zásad a zmeny účtovných metód s uvedením dôvodu týchto zmien a vyčíslením ich vplyvu na finančnú hodnotu majetku, záväzkov, základného imania a výsledku hospodárenia účtovnej jednotky. 

Neboli žiadne zmeny účtovných zásad a účtovných metód.


(5) Informácie o dotáciách a ich oceňovanie v účtovníctve. 

[bookmark: _Hlk201447794]Účtovná jednotka v roku 2024 prijala dotáciu v lesnom hospodárstve na plnenie mimoprodukčných funkcií lesov v sume 22 683,26 eur (zmluva č. 97342-2024/710 z 26.08.2024 poskytovateľ Ministerstvo pôdohospodárstva a rozvoja vidieka).

Dotácia bola poskytnutá v zmysle „Schémy minimálnej pomoci na plnenie mimoprodukčných funkcií lesov DM -11/2024“ s cieľom podporiť podnik (PSU D. Voda) pri plnení týchto funkcií. Pomoc bola poskytnutá na základe paušálnej sadzby v eurách na jeden hektár lesného porastu podľa hospodárskych súborov lesných typov.
Čerpanie finančných prostriedkov nie je viazané na krytie konkrétnych oprávnených nákladov a teda nie je možné identifikovať obdobie od prijatia prostriedkov poskytnutej dotácie na účet do ich vyčerpania. Prijatie finančných prostriedkov a ich zúčtovanie do výnosov je posúdené ako čerpanie.
Z dôvodu, že dotácia nie je viazaná na výdavky príjemcu, príjemca bol povinný zahrnúť poskytnutú dotáciu v plnej výške v sume 22 683,26 eur do základu dane v tom období, v ktorom ju prijal -  rok 2024.

V roku 2025 účtovná jednotka nežiadala ani neprijala žiadne dotácie.
Neposkytla žiadne dotácie.






(6) Informácie o účtovaní významných opráv chýb minulých účtovných období v bežnom účtovnom období s uvedením vplyvu na nerozdelený zisk minulých rokov alebo neuhradenú stratu minulých rokov; súčasne sa môže uviesť aj účtovanie nevýznamných chýb minulých účtovných období v bežnom účtovnom období s uvedením vplyvu na výsledok hospodárenia bežného účtovného obdobia. 

Účtovná jednotka Pozemkové spoločenstvo Urbariát Dobrá Voda s právnou subjektivitou, bolo zaregistrované Okresným úradom Trnava dňa 11.02.2014. Na základe zákona č. 97/2013 Z. z. o pozemkových spoločenstvách v znení neskorších predpisov.
V roku 2025 neboli účtované žiadne významné ani nevýznamné opravy chýb minulých účtovných období, ktoré by mali vplyv na výsledok hospodárenia bežného účtovného obdobia. 



Čl. III
Informácie, ktoré vysvetľujú a dopĺňajú súvahu a výkaz ziskov a strát

(1) Informácia o sume a dôvodoch vzniku jednotlivých položiek nákladov alebo výnosov, ktoré majú výnimočný rozsah alebo výskyt, napríklad výnosy z predaja podniku alebo časti podniku, náklady z dôvodu predaja podniku alebo časti podniku, škody z dôvodu živelných pohrôm. 

Tržby z predaja dreva v roku 2025 boli 23 861,75 eur boli vyššie ako v predchádzajúcom roku, z dôvodu rozsiahlej kalamity. Tržby za nájom pozemkov boli 5 550,94 eur boli nižšie ako v predchádzajúcom roku najmä z dôvodu nižšej súhrnnej výšky nájmu v lokalite Podmariáš, keď ročný objem nájmu sa stabilizuje na platby za bežný kalendárny rok bez doplatkov za predchádzajúce obdobia. 
Majetok spoločnosti bol v objeme 56 179,96 eur v roku 2025 sa znížil o 3 650.47 eur, z dôvodu vyplatenia dividend.
Tvorili ho peňažné prostriedky v banke 24 574,60 eur a v hotovosti 1 605,36 eur.
Tvorba dlhodobej zákonnej rezervy bola v roku 2025 vo výške 8 000,00 eur na lesnú pestovnú činnosť podľa zákona č.  326/2005 Z. z. o lesoch. 
Prostriedky vytvorenej rezervy neboli v roku 2025 použité.

Tržby z predaja dreva a za nájom boli v roku 2024 v sume 8 561,42 eur a v porovnaní  s rokom 2023 
poklesli o 13 447,26 eur (22 008,68 eur v roku 2023). Pokles bol z dôvodu poklesu tržieb za drevo, ale najmä z dôvodu, že v roku 2023 boli tržby za nájom v lokalite Podmariáš inkasované aj za v roku dve obdobia predchádzajúce.
Majetok spoločnosti bol v objeme 59 830,43 eur v roku 2024 sa zvýšil o 22 239,92 eur (v roku 2023 sa majetok zvýšil na 37 590,51 eur, v roku 2022 sa majetok zvýšil na sumu 26 036,27 eur a v roku 2021 sa majetok zvýšil o 4 777,11 eur zo sumy 21 259,16 eur). 
Tvorili ho peňažné prostriedky v banke 57 116,39 eur a v hotovosti 2 714,04 eur.
Tvorba dlhodobej zákonnej rezervy bola v roku 2024 vo výške 6 700,00 eur na lesnú pestovnú činnosť podľa zákona č.  326/2005 Z. z. o lesoch. 
Prostriedky vytvorenej rezervy neboli v roku 2024 použité.

 
(2) Informácie o záväzkoch, a to 
a) celkovej sume záväzkov so zostatkovou dobou splatnosti dlhšou ako päť rokov, 
b) celkovej sume zabezpečených záväzkov, opis a spôsoby zabezpečenia záväzkov. 

Stav záväzkov celkom  48 469,12 eur 35 834,14 eur, z toho 

-Krátkodobé záväzky v sume  11 421,85 eur, ktoré sa zvýšili z dôvodu vyplatenia dividend obci v sume 8 418,06 eur v januári 2026. (ide o záväzky voči členom z minulých období v sume 2 239,39 eur a z toho v sume 1 484,90 eur z nevyúčtovaných notárskych poplatkov súvisiacich so založením pozemkového spoločenstva s právnou subjektivitou a v sume 172,55 eur neprevzaté podiely na zisku za obdobie rokov 2017-2024, podľa inventúrneho súpisu). 
Na základe zmluvy bolo prijaté v roku 2022 nájomné (p. Laho) na obdobie 5 rokov v sume 100,00 eur, ktoré sa časovo rozlišuje na účte výnosy budúcich období – postupné zúčtovanie do výnosov každoročne v sume 20 eur/rok. Za obdobie rokov 2022 až 2024 zúčtované do výnosov 80,00 eur, zostatok na účte 384 v sume 20,00 eur. Účet 384 bol zvýšený o nájom zaplatený vopred v sume 79,12 eur. 

-Daň z príjmu za rok 2025 bola v sume 492,73 eur.

-Dlhodobé záväzky v sume 37 047,27 eur tvoria rezervu v súlade s § 20 zákona o dani z príjmov vytvorenú na lesnú pestovnú činnosť, ktorá v zmysle zákona o lesoch predstavuje súhrn činností spojených s hospodárením v lesoch (zabezpečím mladého lesného porastu, odbornú činnosť zameranú na pestovanie lesa, ochranu lesa a ostatné činnosti potrebné na zabezpečenie funkcií lesov, obnovu a výchovu lesa a pod.)

Stav záväzkov v porovnaní s rokom 2024 sa zvýšil o 8 000,00 eur, z dôvodu tvorby rezervy na pestovnú činnosť.

(3) Informácie o vlastných akciách, a to 
a) dôvode nadobudnutia vlastných akcií počas účtovného obdobia, 
b) informáciách, ktorými sú 
1. počet a menovitá hodnota nadobudnutých vlastných akcií počas účtovného obdobia a počet a menovitá hodnota prevedených vlastných akcií počas účtovného obdobia, pričom sa uvádza percentuálna hodnota týchto vlastných akcií na upísanom základnom imaní, 
2. počet a hodnota, za ktorú sa vlastné akcie počas účtovného obdobia nadobudli a počet a hodnota, za ktorú sa vlastné akcie počas účtovného obdobia previedli na inú osobu, 
c) počte, menovitej hodnote a hodnote, za ktorú sa vlastné akcie nadobudli a ktoré účtovná jednotka má v držbe k poslednému dňu účtovného obdobia; uvádza sa aj ich percentuálny podiel na upísanom základnom imaní. 

Účtovná jednotka nevlastní žiadne vlastné ani nadobudnuté akcie.

(4) Informácie o orgánoch účtovnej jednotky, a to 
a) výške jednotlivých druhov záruk alebo iných zabezpečení poskytnutých pre členov štatutárneho orgánu, dozorného orgánu a iného orgánu účtovnej jednotky, a to v členení za jednotlivé orgány, 
b) pôžičkách poskytnutých členom štatutárneho orgánu, dozorného orgánu a iného orgánu účtovnej jednotky a to 
1. celková suma poskytnutých pôžičiek k poslednému dňu účtovného obdobia v členení za jednotlivé orgány, 
2. celková suma splatených pôžičiek k poslednému dňu účtovného obdobia v členení za jednotlivé orgány, 
3. celková suma odpustených pôžičiek a odpísaných pôžičiek k poslednému dňu účtovného obdobia v členení za jednotlivé orgány, 
c) hlavných podmienkach, na základe ktorých im boli záruky alebo iné zabezpečenie a pôžičky poskytnuté; pri pôžičkách sa uvádzajú úrokové sadzby, 
d) celkovej sume použitých finančných prostriedkov alebo iného plnenia na súkromné účely členmi štatutárneho orgánu, dozorného orgánu a iného orgánu účtovnej jednotky, ktoré je potrebné vyúčtovať. 

Členom štatutárneho orgánu, t. j. výboru spoločenstva ani dozornej rade neboli účtovnou jednotkou poskytnuté žiadne záruky ani pôžičky.

(5) Informácie o povinnostiach účtovnej jednotky, a to 
a) celkovej sume finančných povinností, ktoré sa nevykazujú v súvahe, ale sú významné na posúdenie finančnej situácie účtovnej jednotky, napríklad povinnosti nájomcu vyplývajúce z operatívneho prenájmu, z uzatvorených zmlúv na poskytnutie úveru alebo pôžičky, ktoré ešte neboli poskytnuté, finančné povinnosti vyplývajúce z licenčných a koncesionárskych zmlúv s uvedením sumy poplatku za celé zostávajúce obdobie platnosti zmluvy, 
b) celkovej sume významných podmienených záväzkov, ktorými sa rozumie 
1. možná povinnosť, ktorá vznikla ako dôsledok minulej udalosti a ktorej existencia závisí od toho, či nastane alebo nenastane jedna alebo viac neistých udalostí v budúcnosti, ktorých vznik nezávisí od účtovnej jednotky, alebo 
2. existujúca povinnosť, ktorá vznikla ako dôsledok minulej udalosti, ale ktorá sa nevykazuje v súvahe, pretože 
2a. nie je pravdepodobné, že na splnenie tejto povinnosti bude potrebný úbytok ekonomických úžitkov, alebo 
2b. výška tejto povinnosti sa nedá spoľahlivo oceniť, 
c) opise významných finančných povinností a významných podmienených záväzkov, 
d) celkovej sume významných finančných povinností a významných podmienených záväzkoch voči dcérskej účtovnej jednotke a účtovnej jednotke s podstatným vplyvom, 
e) opise významných povinností účtovnej jednotky vyplývajúcich z dôchodkových programov pre zamestnancov. 

Všetky finančné povinnosti na posúdenie finančnej situácie účtovnej jednotky sú vykázané v súvahe.

Výsledok hospodárenia za rok 2014 – zisk vo výške 2 043,64 eur bol na základe rozhodnutia valného zhromaždenia konaného dňa 8.11.2015 pridelený vo výške 10 % t. j. 204,40 eur do rezervného fondu a v sume 1 839,24 eur ponechaný a zaúčtovaný ako nerozdelený zisk minulých rokov.
 
Výsledok hospodárenia za rok 2015 – zisk vo výške 1 038,70 eur bol na základe rozhodnutia valného zhromaždenia konaného dňa 18.11.2016 pridelený vo výške 10 % t. j. 103,90 eur do rezervného fondu a v sume 934,80 eur ponechaný a zaúčtovaný ako nerozdelený zisk minulých rokov.

Výsledok hospodárenia za rok 2016 – zisk vo výške 1 026,37 eur bol na základe rozhodnutia valného zhromaždenia konaného dňa 11.11.2017 pridelený vo výške 10 % t. j. 102,70 eur do rezervného fondu a v sume 923,67 eur ponechaný a zaúčtovaný ako nerozdelený zisk minulých rokov.

Výsledok hospodárenia za rok 2017 – zisk vo výške 6 179,05 eur bol na základe rozhodnutia valného zhromaždenia konaného dňa 29.09.2018 pridelený vo výške 10 % t. j. 618,00 eur do rezervného fondu a v sume 5 561,05 eur ponechaný a zaúčtovaný ako nerozdelený zisk minulých rokov.

Za rok 2018 bol z činnosti spoločenstva dosiahnutý zisk vo výške 2 960,93 eur, ktorý bol zároveň v danom hospodárskom roku zúčtovaný na tvorbu zákonnej rezervy na lesnú pestovnú činnosť. Predpis a odvod dane z príjmov právnickej osoby za rok 2018 bol v nulovej hodnote.

Za rok 2019 bol z činnosti spoločenstva dosiahnutý zisk vo výške 1 721,68 eur, ktorý bol zároveň v danom hospodárskom roku zúčtovaný na tvorbu zákonnej rezervy na lesnú pestovnú činnosť. Predpis a odvod dane z príjmov právnickej osoby za rok 2019 bol v nulovej hodnote.

Za rok 2020 bola z činnosti spoločenstva dosiahnutá strata vo výške -1 100,00 eur, z dôvodu uloženej pokuty Úradom na ochranu osobných údajov SR. Predpis a odvod dane z príjmov právnickej osoby za rok 2020 bol v nulovej hodnote.

Za rok 2021 bol z činnosti spoločenstva dosiahnutý zisk vo výške 5 142,21 eur, ktorý bol zároveň v danom hospodárskom roku zúčtovaný na tvorbu zákonnej rezervy na lesnú pestovnú činnosť.
Predpis a odvod dane z príjmov právnickej osoby za rok 2021 bol v nulovej hodnote.

Za rok 2022 bol z činnosti spoločenstva dosiahnutý zisk vo výške 4 761,27 eur, ktorý bol zároveň v danom hospodárskom roku zúčtovaný na tvorbu zákonnej rezervy na lesnú pestovnú činnosť.
Predpis a odvod dane z príjmov právnickej osoby za rok 2022 bol v nulovej hodnote.

Za rok 2023 bol z činnosti spoločenstva dosiahnutý zisk vo výške 11 574,24 eur, z toho vo výške  1 658,29 eur bol použitý na tvorbu zákonnej rezervy na lesnú pestovnú činnosť. 
[bookmark: _Hlk201446965]Zisk pred zdanením bol vo výške 9 915,95 eur  a zdanený bol 15 % daňou z príjmov.
Predpis a odvod dane z príjmov právnickej osoby za rok 2023 bol v sume 1 500,00 eur.
Zisk po zdanení bol 8 415,95 eur o jeho použití 12.10.2024 rozhodlo Valné zhromaždenie PS, 
a to nasledovne: 	
· Prídel do RF (10%)		   841,60 eur
· Úhrada straty z roku 2020	1 100,00 eur
· Nerozdelený zisk 		6 474,35 eur

Rekapitulácia tvorby a rozdelenia výsledku hospodárenia za obdobie rokov 2014 – 2023 v eur
				VH			RF		nerozdelený 	podiely
zisk		vyplatené
rok 2014			2 043,64		204,40		1 839,24
rok 2015			1 038,70		103,90		   934,80
rok 2016			1 026,37		102,70		   923,67
rok 2017			6 179,05       		618,00		5 561,05
rok 2017			     x			   x		     x		8 042,97
spolu 2014 -2017		10 287,76	          1 029,00	9 258,76	8 042,97
rok 2018			  2 960,93		     0,00
rok 2019			  1 721,68		     0,00
rok 2020		           - 1 100,00		     0,00
rok 2021			  5 142,21		     0,00
rok 2022			  4 742,21		     0,00
rok 2023		            11 574,21		 841,60	6 474,35	8 042,97		
spolu 2014 -2023							7 690,14

Za rok 2024 je z činnosti spoločenstva dosiahnutý zisk vo výške 23 707,45 eur, z toho v sume  6 700,00 eur bol použitý na tvorbu zákonnej rezervy na lesnú pestovnú činnosť. 
Zisk pred zdanením je vo výške 17 007,45 eur a zdanený bol 15 % daňou z príjmov.
Predpis a odvod dane z príjmov právnickej osoby za rok 2024  bol v sume 2 571,90 eur.
Zisk po zdanení je 14 435,55 eur a o jeho použití bude rozhodovať Valné zhromaždenie PS.

Významne vyšší zisk v porovnaní s rokom 2023 bol dosiahnutý z dôvodu prijatia dotácie (štátnej pomoci) v lesnom hospodárstve na plnenie mimoprodukčných funkcií lesov. Nakoľko dotácia nie je viazaná na výdavky príjemcu, príjemca bol povinný zahrnúť poskytnutú dotáciu v plnej výške v sume 22 683,26 eur do základu dane v tom období, v ktorom ju prijal -  rok 2024. 
Tržby z predaja dreva boli  v sume 2 199,31 eur a tržby z nájomného boli v sume 6 362,11 eur. 
Výdavky za právne služby (792,61 eur) a súdne poplatky (48 eur) za vymáhanie nájomného za užívanie pozemkov v okolí chát v lokalite Podmariáš boli 840,61 eur.

Majetok pozemkového spoločenstva k 31.12.2024, tvoria finančné prostriedky v hotovosti a na bankovom účte vo výške 59 830,43 eur.

Vlastné imanie predstavovalo k 31.12.2024 hodnotu 23 996,29 eur a v porovnaní s rokom 2023 sa zvýšilo o 14 435,55 eur, t. j. o zisk v schvaľovacom konaní za rok 2024.

Významnou udalosťou prerokovanou a schválenou VZ dňa 21.10.2022 bolo hlasovanie o odčlenení časti spoločnej nehnuteľnosti podľa GP 66/2015. Išlo o parcelné čísla 1834/6=454 m2, 1834/93=1489  m2, 1834/78=38 m2 a 1834/96=153 m2 v rekreačnej oblasti Pod Mariášom vedené na LV č. 1857. Novo oddelená časť vo výmere 2 134 m2 už nie je spoločne obhospodarovanou nehnuteľnosťou a je vedená na LV č. 2443 ako parcelné čísla registra „C“.

V roku 2023 sa začalo vymáhanie nájomného v rekreačnej oblasti Podmariáš za pozemky vo vlastníctve pozemkového spoločenstva, ktoré užívajú majitelia chát. Ide o bezprostredne susediace pozemky okolia chát v súkromnom vlastníctve na parcele reg. „E“ číslo  1834 a 2421/2 vedených na LV č. 1857. Vymáhanie realizuje v zmysle zmluvy advokát JUDr. Miloš Chrenko.

V roku 2024 sa konali dve čiastkové Valné zhromaždenia Pozemkového spoločenstva Urbariát Dobrá Voda prvé dňa 12.10.2024, ktoré schválilo účtovnú závierku za rok 2023 a druhé dňa 23.10.2024. 

Za rok 2024 je z činnosti spoločenstva dosiahnutý zisk vo výške 23 707,45 eur, z toho v sume  6 700,00 eur bol použitý na tvorbu zákonnej rezervy na lesnú pestovnú činnosť. 

Valným zhromaždením dňa 18.10.2025 bola schválená Účtovná závierka za rok 2024. Na základe výsledkov hospodárenia a stavu finančných prostriedkov bolo Valným zhromaždením schválené aj výplata dividend za obdobie rokov 2017 až 2024 v celkovom objeme 22 390,18 eur. Ku dňu podania daňového priznania boli dividendy vyplatené. Nevyplatená suma je 172,55 eur, čo okrem dvoch prípadov, tvoria dividendy v 58 prípadoch čiastky od 0,10 eur do 7,70 eur, neposielali sa poštou, ale môžu byť vyplatené len v hotovosti.
Predpis a odvod dane z príjmov právnickej osoby za rok 2025  bol v sume 492,73 eur.
Zisk po zdanení je 4 221,01 eur a o jeho použití bude rozhodovať Valné zhromaždenie PS.

Vlastné imanie predstavovalo k 31.12.2025 hodnotu  7 710,84 eur, tvorí ho rezervný fond v sume 3 489,83 eur a výsledok hospodárenia – zisk v schvaľovacom konaní za rok 2025 v sume 4 221,01 eur.

(6) Informácie o udelení výlučného práva alebo osobitného práva, ktorým sa udelilo právo poskytovať služby vo verejnom záujme, pričom sa uvádza náhrada za túto činnosť v akejkoľvek forme, a ak sa zároveň vykonávajú aj iné činnosti, uvádzajú sa aj informácie o 
a) všetkých formách prijatej náhrady, 
b) účtovných zásadách použitých pri prideľovaní nákladov a výnosov, 
c) všetkých druhoch činností účtovnej jednotky. 

Účtovnej jednotke nebolo udelené výlučné ani osobitné právo poskytovať služby vo verejnom záujme.
Zostavené: v Dobrej Vode 23.06.2026				
Mária Očenášková
        predseda 
 									     Pozemkového spoločenstva

